Per conèixer els horaris generals d'obertura i tancament dels establiments oberts al públic, dels espectacles públics i de les activitats recreatives, us heu d'adreçar a la normativa al respecte que és l'Ordre INT/358/2011, de 19 de desembre.
A més dels horaris generals, la llei ha establert ampliacions automàtiques de l'horari en determinades èpoques de l'any, el Nadal, el Cap d'Any, la Setmana Santa, les vacances d'estiu, el Carnestoltes, així com durant les festivitats locals o patronals de cada municipi, les revetlles populars o els esdeveniments de caràcter firal.
L'ordre d'horaris al qual ens hem referit fixa un model de màxims, però els alcaldes tenen la competència, dins dels seus termes municipals, d'establir reduccions de l'horari per raons de seguretat i de molèsties pels veïns.
Llevat que la normativa específica o l'autorització corresponent s'estableixi un altre horari, els horaris generals d'obertura i tancament són els següents:
Discoteca, sala de ball i sala de festes amb espectacle:
Els horaris generals d'obertura i tancament per als espectacles públics, entre els quals s'inclouen els espectacles cinematogràfics, teatrals, d'audició i musicals, les manifestacions festives de caràcter cultural i tradicional i els espectacles de circ, són:
Existeix la possibilitat de perllongar l'horari màxim de tancament per un període de seixanta minuts la nit del divendres a la matinada del dissabte, la nit del dissabte a la matinada del diumenge i la nit de lavigília dels festius a la matinada dels festius.
Els after hours o local postnocturns són establiments de règim especial que tenen autorització per tenir un horari d'obertura de les 7.00 hores fins a les 14.00 hores, com a màxim.
En el cas que disposin d'una altra llicència, autorització o comunicació prèvia, resten obligats a tancar per un període de 2 hores cada 24 hores, per tal de realitzar les tasques de neteja i ventilació.
Quan aquests establiments es volen ubicar en municipis de més de 50.000 habitants requereixen una llicència municipal i un informe vinculant previ de la Generalitat.
En canvi, quan es volen ubicar en municipis de menys de 50.000 habitants, requereixen autorització de la Generalitat i la conformitat prèvia de l'ajuntament afectat.
La Generalitat pot delegar aquesta competència als ajuntaments que ho sol·licitin.
La llei preveu els supòsits especials de perllongament de l'horari màxim de tancament en períodes de vacances i festivitats determinades.
En aquests casos NO CAL demanar autorització:
a) Ampliacions d'horaris en períodes de vacances i en festivitats determinades:
b) Horari especial per a la nit de Cap d'Any:
Situacions especials per a les quals CAL sol·licitar l'autorització:
El titular de l'establiment o organitzador de l'activitat ha de sol·licitar l'ampliació d'horari a la Direcció General d'Administració de Seguretat.
Els alcaldes poden establir dins els seus termes municipals reduccions dels horaris generals per un màxim de dues hores.
Les reduccions es poden acordar de manera excepcional per a locals concrets o per a locals concentrats en zones determinades:
Les causes que motiven la reducció d'horaris han d'estar degudament acreditades amb els informes policials corresponents.
A més, les limitacions s'han d'acordar mitjançant resolució motivada i s'han de comunicar a la direcció general competent en matèria d'espectacles públics i activitats recreatives, així com a la direcció general competent en matèria de policia i seguretat pública.